A ME BTK Kari Tanácsának 27/2026. (IX. 30.) sz. határozata

a Kari Tanács 2026/2027. tanévi ütemtervéről
A 2026/2027-es tanévben öt rendes Kari Tanács ülést tervezünk

 (az SzMSz I. kötetét kiegészítő Kari Szabályzat 16. § (1) min. 4 ülést ír elő).

A Kari Tanács ügyrendje:

I. Kari Tanács tervezett időpontja: 2026. szeptember 30.
Tervezett napirend:

· Előterjesztés a Kari Tanács éves ütemtervének elfogadására
· Javaslat egyetemi tanári, egyetemi docensi pályázat kiírására

· Javaslat oktatói pályázatokat véleményező bizottság tagjaira
· Javaslat új szakfelelős személyére

· Javaslat professzor emerita cím adományozására
· Előterjesztés a 2027. évi humánpolitikai feladatok meghatározására

· A felvételi eljárás és a félévkezdés oktatási tapasztalatai
· Előterjesztés együttműködési megállapodásokra

II. Kari Tanács tervezett időpontja: 2026. november 

Tervezett napirend:

· javaslat egyetemi kitüntetések adományozására 

· javaslat vezetői, oktatói pályázatok kiírására

· egyetemi tanári, docensi pályázatok véleményezése
· kari szabályzatok módosítása
III. Kari Tanács tervezett időpontja: 2027. február 

Tervezett napirend:

· javaslat a vezetői és az oktatói pályázatokat véleményező bizottság felállítására
· előterjesztés új szakfelelős személyére
· tájékoztató az I. félév tanulmányi lezárásáról, a II. félévi beiratkozásokról

IV. Kari Tanács tervezett időpontja: 2027. április

Tervezett napirend:

· a 2027. évi vezetői és oktatói pályázatok véleményezése
· előterjesztés intézeti tanszékvezetők, kutatócsoport vezetők személyére
· javaslat tiszteletbeli doktori cím odaítélésére
V. Kari Tanács tervezett időpontja: 2027. június

Tervezett napirend:

· a 2027. évi belső előléptetések véleményezése

· javaslat egyetemi tanári pályázatok kiírására

A ME BTK Kari Tanácsának 28/2026. (IX. 30.) sz. határozata

egyetemi tanári, egyetemi docensi pályázat kiírásáról
A Kari Tanács támogatta az őszi kari oktatói pályázati kiírások szövegszerű javaslatát az előzetesen kiküldött tervezet alapján (1 db egyetemi tanári pályázati kiírás a Tanárképző Intézetbe és 1 db egyetemi docensi kiírás az Alkalmazott Társadalomtudományok Intézetébe).
A ME BTK Kari Tanácsának 29/2026. (IX. 30.) sz. határozata

az egyetemi tanári pályázatot véleményező bizottság tagjairól

A Kari Tanács javaslatot tett az egyetemi tanári pályázatot elbíráló bizottság tagjaira. A bizottság elnöke Prof. Dr. Fazekas Csaba egyetemi tanár, tagjai: Prof. Dr. Csíki Tamás egyetemi tanár és Prof. Dr. Ugrai János egyetemi tanár.
A ME BTK Kari Tanácsának 30/2026. (IX. 30.) sz. határozata

az egyetemi docensi pályázatot véleményező bizottság tagjairól

A Kari Tanács javaslatot tett az egyetemi docensi pályázatot elbíráló bizottság tagjaira. A bizottság elnöke Dr. Pethő József főiskolai tanár, tagjai: Dr. Lubinszki Mária egyetemi docens és Révész Sára HÖK elnök (hallgatói képviselő).
A ME BTK Kari Tanácsának 31/2026. (IX. 30.) sz. határozata

intézeti tanszékvezetők személyéről (4 évre)
A Kari Tanács titkos szavazással támogatta az alábbi intézeti tanszékvezetői megbízásokat
az Alkalmazott Társadalomtudományok Intézetben.
Dr. Havasi Virág egyetemi docens: Nemzetközi Tanulmányok Intézeti Tanszék és Prof. Dr. Nagy Janka Teodóra egyetemi tanár: Szociális Munka Intézeti Tanszék.
A ME BTK Kari Tanácsának 32/2026. (IX. 30.) sz. határozata

új szakfelelős személyéről

Személyi változás miatt a Kari Tanács titkos szavazással támogatta, hogy a nemzetközi tanulmányok BA szak szakfelelősi teendőit a jövőben Prof. Dr. Papp Attila egyetemi tanár lássa el.

A ME BTK Kari Tanácsának 33/2026. (IX. 30.) sz. határozata

Professor Emerita cím adományozásáról

A Kari Tanács a Magyar Nyelv- és Irodalomtudományi Intézet igazgatójának előterjesztésére titkos szavazással támogatta Prof. dr. Darab Ágnes egyetemi tanár részére a Professor Emerita cím adományozását több évtizedes oktatói tevékenysége és a doktori iskola törzstagjaként végzett munkája elismeréseként.
A ME BTK Kari Tanácsának 34/2026. (IX. 30.) sz. határozata

a 2027. évi humánpolitikai feladatok meghatározásáról

A kari vezetői egyeztetést követően a Kari Tanács elfogadta a Bölcsészet- és Társadalomtudományi Kar 2027. évre tervezett humánpolitikai intézkedési tervét (lejáró szerződések, vezetői-oktatói pályázati kiírások, nyugdíjazások, alkotói szabadság, fokozatszerzési ütemtervek.)
A ME BTK Kari Tanácsának 35/2026. (IX. 30.) sz. határozata

együttműködési megállapodások megkötéséről szakmai gyakorlatok kapcsán
A Kari Tanács az Alkalmazott Társadalomtudományok Intézet igazgatójának kezdeményezésére támogatta az alábbi együttműködési megállapodások megkötését a szociális munka BA képzésben tanulók szakmai gyakorlatának biztosítása céljából:
Szociális Szolgáltató Központ (Debrecen), Borsod-Abaúj-Zemplén Vármegyei Kormányhivatal (Miskolc), Dr. Csiba László Integrált Szociális Intézmény Borsod-Abaúj-Zemplén Vármegye (Sajószentpéter), Boldvai Szociális Alapszolgáltató Központ (Boldva). Támogatta továbbá a közösségszervezés BA szakos hallgatók szakmai gyakorlóhelyeivel kötendő együttműködési megállapodásokat is: Herman Ottó Múzeum (Miskolc), Szerencsi Művelődési Központ és Könyvtár (Szerencs) és Vorrennes Kft. (Todi koncertutazások, Siófok). 
A ME BTK Kari Tanácsának 36/2026. (IX. 30.) sz. határozata

együttműködési megállapodások megkötéséről 
az iskolai és gyógypedagógiai gyakorlatok kapcsán

A Kari Tanács a Pedagógusképző Központ főigazgatójának javaslatára támogatta az együttműködési megállapodások megkötését a tanárszakos hallgatók iskolai gyakorlatának biztosítása céljából az alábbi 2 intézménnyel: Borsodi Általános Iskola Laki Tagiskola (Lak), valamint a Kistokaji Általános Iskola (Kistokaj).

Támogatta továbbá a gyógypedagógia BA-s hallgatók szakmai gyakorlóhelyeivel kötendő együttműködési megállapodásokat is: Zalaegerszegi Tankerületi Központ (Zalaegerszeg), Dabasi EGYMI (Dabas), valamint az Egri Tankerületi Központ (Eger).
A határozatot kiadta:
Dr. Illésné dr. Kovács Mária 
dékán

2026. 10. 05.
